IN nomine sanctæ et indiuiduæ Trinitatis, Patris,  Filij,  Spiritus sancti. Nouerint sanctæ Dei Ecclesiæ filij, præsentes scilicet  futuri, quod ego HVGO Dei gratia Lugdunensis Archiepiscopus, do Deo  sancto Pero  reuerentissimo in Christo Patri nostro, dōno HVGONI Cluniacensis Ecclesiæ Abbati  successoribus eius, fratribusquē sub eo ducatu Deo militantibus Ecclesiam sancti Desiderij sitam in Brixia sub annuali censu trium solidorum, retentis paratis  synodo, secundum antiquum morē aliarum Ecclesiarum Episcopatus nostri,  Capellam de Roorterio cum Ecclesia S. Pauli infra castri ipsius munitionem sitā, cum appēdiciis eius, sub annuali censu quinque solidorum, cuius medietas soluetur in festiuitate S. Martini, medietas vero in Purificatione sanctæ Mariæ. Hæc itaque salua subiectione sanctæ Lugdunensis Ecclesiæ, do Ecclesiæ Cluniacensi per manum dilectissimi in Christo fratris nostri Siguini ipsius domni Abbatis Camerarij, iure perpetuo possidenda pro remedio animæ meæ,  vt fratres Ecclesiæ Cluniacensis Deum deprecentur pro excessibus meis,  statu Ecclesiæ Lugdunensis, necnon  pro salute omnium amicorum  consanguineorum meorum. Facta est autē donatio hæc Lugduni in præsentia Girini Cappellani nostri,  Hugonis nepotis nostri,  Godonis Archipresbyteri Canonicorum,  Giraldi Archipresbyteri. Vt autem hęc donatio firma permaneat, sigillo proprio subtersignaui. Actum Lugduni, anno ab Incarn. Domini nostri Iesu Christi M.XCIV. Indict. II. concurrente VI. Ego Hugo Diuionēsis Ecclesię Monachus vice Cancellarij scripsi,  subscripsi.